Rudolfas Kinderis

Rudolfas Kinderis (, 1881 m. vasario 17 d. Prienai, Rusijos imperija – 1944 m. kovo 13 d. Rytų Prūsija) – Lietuvos vokiečių politinis bei visuomenės veikėjas.

 Biografija 
Nuo 1905 m. Kauno miesto ligoninės inspektorius, Kauno miesto dūmos mokyklų ir finansų komiteto laikinas pirmininkas. Vokiečių evangelikų liuteronų konsistorijos pirmininko pavaduotojas. Vokiečių vidurinės mokyklos tarybos pirmininkas.

1920 m. gegužės 15 d. – 1920 m. rugsėjo 15 d. Steigiamojo Seimo atstovas, išrinktas II (Kauno) rinkimų apygardoje. Vokiečių tautinės mažumos atstovas seime.Žydrūnas Mačiukas. Steigiamojo Seimo atstovai. Seimas Mandato atsisakė, jį pakeitė Oskaras Biuchleris. 1921–1934 m. Kauno miesto tarybos narys. Nuo 1923 m. kovo 12 d. Vyriausiosios rinkimų komisijos narys.

1923 m. birželio 5 d. – 1926 m. birželio 2 d. Antrojo Seimo atstovas, išrinktas pagal suvienytų mažumų bloko sąrašą, priklausė vokiečių ir rusų frakcijai. 1926 m. birželio 2 d. – 1927 m. balandžio 12 d. Trečiojo Seimo atstovas, išrinktas pagal Lietuvos vokiečių ir evangelikų partijos sąrašą, priklausė klaipėdiečių ir vokiečių frakcijai. Trečiojo Seimo pirmasis sekretorius.

1924–1930 m. Lietuvos vokiečių kultūrinės sąjungos () pirmininkas.Ingrida Jakubavičienė. Lietuvos vokiečių Kulturverbando ryšiai su Vokietija 1933–1940 metais 

 Šaltiniai 

Kategorija:Seimo atstovai
Kategorija:Kauno politikai
Kategorija:Lietuvos vokiečiai